เล็งร้านนี้มานานพอควร อยากจะมาลองบุฟเฟต์หม้อไฟสุดๆ วันนี้มาธุระแถวนี้แต่ดันไม่ค่อยหิวครับ ก็เลยสั่งเป็นชามมาลองชิมแทน

ชามแรกเป็นเกาเหลาเนื้อ ดูธรรมดาๆ ปริมาณต่อจานเยอะกว่าที่คิดไว้ จานนี้ของคนที่มาด้วยเลยไม่ได้ชิม

อีกจานเป็นเส้นเล็กเนื้อเซอร์ลอยด์ ไซส์ใหญ่ดูแล้วน่าจะชามเดียวอิ่ม ในชามมีเนื้อสด เนื้อตุ๋น ลูกชิ้น ในปริมาณที่เยอะเลยทีเดียว รสชาติซุปถือว่าหอมอร่อย แต่ว่าน้อยกว่าที่หวังไว้

ถ้ามีโอกาสลองบุฟเฟต์ต้องดูเมนูก่อนว่ามีเนื้อส่วนเด็ดๆอยู่ในบุฟด้วยหรือเปล่า ไม่งั้นคงไม่ลอง